CELEX: 62018CN0751
Language: el
Date: 2018-12-03 00:00:00
Title: Υπόθεση C-751/18: Αίτηση προδικαστικής αποφάσεως την οποία υπέβαλε το Tribunal Arbitral Tributário (Centro de Arbitragem Administrativa — CAAD) (Πορτογαλία) στις 3 Δεκεμβρίου 2018 — Totalmédia — Marketing Direto e Publicidade SA κατά Autoridade Tributária e Aduaneira

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/10
            
         
      Αίτηση προδικαστικής αποφάσεως την οποία υπέβαλε το Tribunal Arbitral Tributário (Centro de Arbitragem Administrativa — CAAD) (Πορτογαλία) στις 3 Δεκεμβρίου 2018 — Totalmédia — Marketing Direto e Publicidade SA κατά Autoridade Tributária e Aduaneira
      (Υπόθεση C-751/18)
      (2019/C 82/09)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Arbitral Tributário (Centro de Arbitragem Administrativa — CAAD)
      
         Διάδικοι στην υπόθεση της κύριας δίκης
      
      
         Προσφεύγουσα: Totalmédia — Marketing Direto e Publicidade SA
      
         Καθής: Autoridade Tributária e Aduaneira
      
         Προδικαστικά ερωτήματα
      
      
                  1)
               
               
                  Σε περίπτωση που γίνει δεκτό ότι, μετά την επίμαχη αντίστροφη συγχώνευση, οι τόκοι και οι λοιπές χρηματοοικονομικές δαπάνες οι οποίες προέκυψαν από τα δάνεια που είχαν συναφθεί με τρίτους ή με συνδεδεμένες εταιρίες (δαπάνες για τις οποίες η απορροφώμενη εταιρία θα είχε δικαίωμα έκπτωσης, αν δεν είχε πραγματοποιηθεί η συγχώνευση) για την απόκτηση του κεφαλαίου της απορροφώσας συνδεδεμένης εταιρίας και μεταβιβάστηκαν ως αποτέλεσμα της συγχώνευσης δεν εκπίπτουν πλέον από τη φορολογητέα βάση της απορροφώσας εταιρίας, είναι το άρθρο 23, παράγραφος 1, στοιχείο c, του κώδικα φορολογίας εταιριών, όπως ίσχυε το 2013, σύμφωνο με το ευρωπαϊκό δίκαιο, ιδίως κατά το μέτρο που η εν λόγω μη έκπτωση των χρηματοοικονομικών δαπανών θα μπορούσε να αποτελέσει εμπόδιο ή περιορισμό των κατά την οδηγία 2009/13/ΕΚ (1) συγκεντρώσεων, κατά παράβαση των αρχών και των σκοπών της, καθώς και κατά παράβαση των διατάξεων του άρθρου της 4;
               
            
                  2)
               
               
                  Σε περίπτωση που στο πρώτο ερώτημα δοθεί η απάντηση ότι η προαναφερθείσα μη έκπτωση των χρηματοοικονομικών δαπανών είναι συμβατή με την οδηγία, ισχύει η απάντηση αυτή και στην περίπτωση που η φορολογική διόρθωση δεν έχει πραγματοποιηθεί βάσει της διάταξης της οδηγίας κατά της καταχρηστικής εφαρμογής (άρθρο 15) ή του κανόνα του εθνικού δικαίου που επαναλαμβάνει τη διάταξη αυτή (άρθρο 73, παράγραφος 10, του κώδικα φορολογίας εταιριών), αλλά βάσει άλλης διάταξης του εθνικού δικαίου (άρθρο 23 του κώδικα φορολογίας εταιριών);
               
            
         (1)  Οδηγία 2009/133/ΕΚ του Συμβουλίου, της 19ης Οκτωβρίου 2009, σχετικά με το κοινό φορολογικό καθεστώς το εφαρμοστέο στις συγχωνεύσεις, διασπάσεις, μερικές διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών καθώς και με τη μεταφορά της καταστατικής έδρας μιας SE ή μιας SCE από ένα κράτος μέλος σε άλλο (ΕΕ 2009, L 310, σ. 34).